2 O koya gona luvequ,+ mo vakaukauataki tiko mada ga ena loloma soli wale e tu vei Karisito Jisu,2 vaka tale ga kina na ka o rogoca vei au me vaka era vakadinadinataka e levu,+ mo tukuna qo vei ira na tagane yalodina me rawa ni ganiti ira mera vakavulica vei ira eso tale.3 Ni o sotia vinaka+ i Karisito Jisu, mo tu vakarau mo sotava na veika rarawa.+4 E sega ni dua na sotia ena vakaitavitaki koya* ena bula ni veika vakabisinisi,* me vakadonui koya kina o koya e vakacurumi koya me sotia.5 Kena ikuri, ena sega ni vakaisalataki e dua e vakaitavi ena qito ke sega ni muria na lawa ni qito.+6 Na dauteitei gugumatua e dodonu me kania sara ga e liu na vua ni nona were.7 Dau vakananuma na noqu vosa, ena qai vukei iko na Turaga mo yalomatua ena ka kece ga.8 Nanuma ni a vakaturi mai na mate o Jisu Karisito,+ na kawa tale ga i Tevita,+ me vaka na itukutuku vinaka au vunautaka,+9 o koya au mai sotava kina na veika rarawa me yacova na noqu vesu me vaka e dua e daubasulawa.+ Ia e sega ni tarovi na tete ni vosa ni Kalou.+10 Qo na vuna au vosota kina na ka kece ena vukudra na digitaki,+ me rawa nira vakabulai tale ga ena vuku i Karisito Jisu ena lagilagi tawamudu.11 E dina taucoko na vosa qo: Ke da mate vata, eda na bula vata tale ga.+12 Ke da vosota tiko ga, eda na veiliutaki vata tale ga vakatui.+ Ke da cakitaki koya, ena cakitaki keda tale ga o koya.+13 Ke da sega ni yalodina, ena yalodina tiko ga o koya, ni sega ni rawa ni cakitaki koya vakataki koya.14 Tukuna tiko vei ira na ka kece qo, vakaroti* ira ena mata ni Kalou mera kua ni veiletitaka na vosa, na ka e sega sara ga na betena ni na vakaleqai ira na vakarorogo.15 Gumatua sara mo vakaraitaka ena mata ni Kalou ni ganiti iko na nona veivakadonui, na tamata cakacaka e sega ni dua na ka e maduataka, e wasea vakadodonu na ivakavuvuli dina.+16 Ia mo cata na veivosaki tawayaga e veisaqasaqa kei na ka e savasava,+ ni o ira na dau vosa va qori e sa na qai torosobu tiko ga na nodra ivalavala tawavakalou,17 na nodra vosa tale ga ena tete yani me vaka na vidikoso. Erau wili vei ira qori o Imeneo kei Filito.+18 O rau na tagane qo erau gole tani mai na ka dina, erau kaya ni sa yaco oti na veivakaturi,+ erau vakaleqa tiko kina na nodra vakabauta eso.19 Ia na Kalou e vakarautaka e dua na yavu e dei, ena tu ga, qai volai ena yavu qo na vosa, “O Jiova* e kilai ira na nona tamata,”+ kei na vosa: “Mera vakanadakuya na ivalavala tawadodonu o ira kece era kaciva na yaca i Jiova.”*+20 Era tu ena lomanivale levu na veimataqali iyaya, so e koula, so e siliva, so tale ga e kau, so e qele, so era vakayagataki ena inaki dokai, eso tale era vakayagataki ena inaki e sega soti ni dokai.21 O koya gona, ke dua e yawaki ira qori, ena vaka na iyaya e vakayagataki ena inaki dokai, ena savasava, ena yaga vua na kena itaukei, ena vakarautaki ena cakacaka vinaka kece ga.22 Mo dro tani gona mai na gagadre vakaitabagone, mo vakasaqara ga na yalododonu, na vakabauta, na loloma, na veiyaloni, kei ira na masuta na Turaga ena loma e savasava.23 Mo cata na veileti lialia qai sega ni vakaibalebale,+ ni o kila ni na vakavu veivala.24 E sega ni dodonu me veivala na bobula ni Turaga, me yalomalua ga vei ira kece,+ me qasenivuli vinaka, me vosota tu ga ni sotava na ka ca,+25 me yalomalua ni vakavulici ira na talaidredre,+ de dua ena vakadonuya na Kalou mera veivutuni, mera rawata kina na kilaka dodonu ni ka dina,+26 mera kilai yalodra tale, ra qai dro tani mai na dai ni Tevoro era sa lai coko bulabula tu kina, ni vinakata o koya mera cakava na lomana.+
fij_Latn